open-index/open-wikipedia-markdown huggingface dataset:
ทรงยศ รามสูต

**ทรงยศ รามสูต**  (เกิด 20 ธันวาคม พ.ศ. 2503) เป็นนักการเมืองชาวไทย อดีตกรรมการบริหารพรรคเทิดไท อดีตสมาชิกสภาผู้แทนราษฎรจังหวัดน่าน และอดีตสมาชิกสภาผู้แทนราษฎรจังหวัดหนองคาย

## ประวัติ
ทรงยศ เกิดเมื่อวันที่ 20 ธันวาคม พ.ศ. 2503 เป็นบุตรนายสยม นางทองมาก รามสูต ด้านครอบครัวสมรสกับนางสิรินทร รามสูต (สกุลเดิม: โลหะโชติ) บุตรนายสมชาย โลหะโชติ อดีต สส.น่าน มีบุตร 2 คน

สำเร็จการศึกษาระดับมัธยมศึกษา จากโรงเรียนสาธิตมหาวิทยาลัยศรีนครินทรวิโรฒ ปทุมวัน และระดับปริญญาตรีจากคณะนิติศาสตร์ มหาวิทยาลัยรามคำแหง

## งานการเมือง
ทรงยศ เข้าสู่งานการเมืองตามมารดา และบิดา ซึ่งเป็นสมาชิกสภาผู้แทนราษฎรทั้งคู่ โดยเขาได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคชาติไทย และได้รับเลือกตั้งอีกสมัยในปี พ.ศ. 2531 ต่อมาในการเลือกตั้ง เดือนมีนาคม พ.ศ. 2535 ได้รับเลือกตั้งอีกสมัยในสังกัดพรรคสามัคคีธรรม และต่อมาเขาได้รับแต่งตั้งให้ดำรงตำแหน่งกรรมการบริหารพรรคเทิดไท ในปีเดียวกันซึ่งเป็นพรรคการเมืองที่เปลี่ยนชื่อมาจากพรรคสามัคคีธรรม

ทรงยศ รามสูต ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย ในรัฐบาลพลเอก สุจินดา คราประยูร ในเดือนเมษายน พ.ศ. 2535 ก่อนหน้านั้นไม่นานบิดาของเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ในรัฐบาลดังกล่าวด้วย

### สมาชิกสภาผู้แทนราษฎร
ทรงยศ รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดหนองคาย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดหนองคาย สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดหนองคาย สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดน่าน สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* ศรีรัตน์ นุชนิยม. พระแสงราชศัตราทองคำ-หนึ่งในสยาม. กรุงเทพฯ : สุขุมวิทการพิมพ์. 2551. ISBN 978-974-05-7145-2
* นามสกุลพระราชทาน จากเว็บไซต์ พระราชวังพญาไท
* ทำเนียบผู้ว่าราชการจังหวัดกำแพงเพชร เว็บไซต์ จังหวัดกำแพงเพชร

หมวดหมู่:บุคคลจากจังหวัดหนองคาย‎
หมวดหมู่:นักการเมืองไทย
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:สมาชิกสภาผู้แทนราษฎรจังหวัดน่าน
หมวดหมู่:นักการเมืองพรรคชาติไทย
หมวดหมู่:นักการเมืองพรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
การเลือกตั้งสหพันธรัฐในออสเตรเลีย พ.ศ. 2556

**การเลือกตั้งสหพันธรัฐในออสเตรเลีย พ.ศ. 2556** จัดขึ้นเมื่อวันที่ 7 กันยายน พ.ศ. 2556 ในการเลือกตั้งครั้งนี้พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 90 ที่นั่ง ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้นับตั้งแต่การเลือกตั้งปี พ.ศ. 2550 พรรคแรงงานได้รับที่นั่ง 55 ที่นั่ง พรรคกรีนได้รับที่นั่ง 1 ที่นั่ง ส่วนพรรคอื่นๆและผู้สมัครอิสระได้รับที่นั่ง 4 ที่นั่ง

## ผลการเลือกตั้ง

ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.23% 

## อ้างอิง

* Australia Votes | Federal Election 2013 - Australian Broadcasting Corporation

หมวดหมู่:การเลือกตั้งในออสเตรเลีย
หมวดหมู่:การเลือกตั้งใน พ.ศ. 2556
ซิกซ์เซนส์

**ซิกซ์เซนส์** () โดยความหมายทั่วไป คือ สัมผัสที่หก หมายถึง บุคคลที่มีประสาทสัมผัสพิเศษที่นอกเหนือไปจากประสาทสัมผัสทั้งห้า คือ ตา, หู, จมูก, ลิ้น และกาย โดยสามารถรับรู้หรือสัมผัสได้ถึงสิ่งเหนือธรรมชาติ เช่น ผี, วิญญาณ

หรืออาจจะหมายถึงบันเทิงคดีต่าง ๆ เช่น

**[[ซิกซ์เซ้นซ์ (วงดนตรีไทย)|ซิกซ์เซ้นซ์]]* วงดนตรีไทยในยุคทศวรรษที่ 80 สังกัดอาร์เอส
**[[ซิกซ์เซ้นส์...สัมผัสสยอง]]* ภาพยนตร์ฮอลลีวูดในปี ค.ศ. 1999 นำแสดงโดย บรูซ วิลลิส และฮาร์ลีย์ โจเอล ออสเมนต์
**[[The Sixth Sense สื่อรักสัมผัสหัวใจ]]* ซีรีส์ทางโทรทัศน์ของไทย 

หมวดหมู่:การแก้ความกำกวม
แอฟเตอร์ไลฟ์ (เพลงอะเว็นจด์เซเวนโฟลด์)

"**แอฟเตอร์ไลฟ์**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ได้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 4 ของวง *[[อะเว็นจด์เซเวนโฟลด์ (อัลบั้ม)|อะเว็นจด์เซเวนโฟลด์]]* ตัวเพลงประกอบไปด้วยเครื่องดนตรีออร์เคสตรา และประพันธ์โดยมือกลองของวง เดอะเรฟ เพลงนี้ได้ถูกโหวตให้เป็นเพลงที่ดีที่สุดในอัลบั้มในหน้าแรกในเว็บไซต์ของอะเว็นจด์เซเวนโฟลด์ ซิงเกิลนี้ออกจำหน่ายในต้นปี พ.ศ. 2551

## มิวสิกวิดีโอ
มิวสิกวิดีโอสำหรับเพลงนี้กำกับโดย เวย์น อิชแชม เพลงในเวอร์ชันอัลบั้ม จะมีส่วนของไวโอลินในช่วงอินโทรและหลังคอรัสครั้งที่ 2 แต่ทั้ง 2 ส่วนก็ได้ถูกตัดออกในวิดีโอ รวมถึงท่อนบริดจ์ของเพลง ที่มีเสียงร้องของเดอะเรฟ

มิวสิกวิดีโอออกเผยแพร่อย่างเป็นทางการเมื่อวันที่ 12 มีนาคม พ.ศ. 2551 โดยอะเว็นจด์เซเวนโฟลด์ และวอร์เนอร์บราเธอร์สเรเคิดส์ วิดีโอประกอบไปด้วยการแสดงดนตรีของวงบนเวทีเล็ก ๆ ในห้องสีขาวกับแสงสีดำ วิดีโอแสดงสิ่งต่าง ๆ ได้แก่ เอ็ม. แชโดวส์ กำลังวิ่งโดยไม่ได้สวมเสื้อ แซกกี เวนเจนซ์ กำลังเต้นรำกับผู้หญิงคนหนึ่ง ซินนิสเตอร์ เกตส์ กำลังถือหัวกะโหลกท่ามกลางเหล่าแสงเทียน เดอะเรฟกำลังนอนพร้อมกับแมงมุมบนหน้าของเขา และจอห์นนี คริสต์ กำลังปล่อยฝูงนกพิราบที่เขาอุ้มเอาไว้ให้บินออกไป

## เนื้อหาของเพลง
แซกกี เวนเจนซ์ ได้กล่าวไว้ในวิดีโอ "เมกกิงออฟ 'แอฟเตอร์ไลฟ์'" ว่าเพลงนี้มีเนื้อหาเกี่ยวกับผู้ชายคนหนึ่งที่เสียชีวิตก่อนเวลาและพบว่าตัวเองอยู่ในสวรรค์ เมื่อเข้ามาอยู่แล้ว เขาได้ตระหนักว่าเขามีสิ่งที่ต้องทำอีกหลายอย่างบนโลกมนุษย์ ทำให้เขาต้องกลับไปและทำให้มันเป็นจริง เป็นการหนีออกจากชีวิตหลังความตาย

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

## อันดับในชาร์ต

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร่วมร้องนำ
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

## อ้างอิง

## แหล่งข้อมูลอื่น
* 
* 
* 

หมวดหมู่:เพลงของอะเว็นจด์เซเวนโฟลด์
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2551
การเลือกตั้งสหพันธรัฐในออสเตรเลีย พ.ศ. 2553

**การเลือกตั้งสหพันธรัฐในออสเตรเลีย พ.ศ. 2553** จัดขึ้นเมื่อวันที่ 21 สิงหาคม พ.ศ. 2553 ในการเลือกตั้งครั้งนี้พรรคแรงงาน ได้รับที่นั่ง 72 ที่นั่ง พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 72 ที่นั่ง พรรคกรีนได้รับที่นั่ง 1 ที่นั่งซึ่งเป็นครั้งแรกที่ได้รับเลือกตั้ง ส่วนพรรคอื่นๆและผู้สมัครอิสระได้รับที่นั่ง 5 ที่นั่ง อย่างไรก็ตามพรรครัฐบาลเดิมอย่างพรรคแรงงานที่มี 72 ที่นั่งซึ่งน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้เกิดปรากฏการณ์สภาชะงักงัน (Hung Parliament) ที่สภาผู้แทนราษฎรแห่งออสเตรเลียไม่สามารถมีรัฐบาลเสียงข้างมากได้เป็นครั้งแรกนับตั้งแต่ปี พ.ศ. 2483  ทำให้ต้องหาเสียงสนับสนุนเพื่อจัดตั้งรัฐบาล โดยพรรคแรงงานได้รับเสียงสนุนจากพรรคกรีนที่มี 1 ที่นั่ง และผู้สมัครอิสระอีก 3 ที่นั่ง ทำให้พรรคแรงงานสามารถจัดรัฐบาลเสียงข้างน้อยที่มีเสียงสนับสนุน 76 ที่นั่ง พรรคฝ่ายค้านและอื่นๆมี 74 ที่นั่ง

## ผลการเลือกตั้ง

ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.21% 

## อ้างอิง

*  Australia Votes - 2010 Federal Election - ABC (Australian Broadcasting Corporation)

หมวดหมู่:การเลือกตั้งในออสเตรเลีย
หมวดหมู่:การเลือกตั้งใน พ.ศ. 2553
การเลือกตั้งสหพันธรัฐในออสเตรเลีย พ.ศ. 2550

**การเลือกตั้งสหพันธรัฐในออสเตรเลีย พ.ศ. 2550** จัดขึ้นเมื่อวันที่ 24 พฤศจิกายน พ.ศ. 2550 ในการเลือกตั้งครั้งนี้พรรคแรงงาน ได้รับที่นั่ง 83 ที่นั่ง พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 65 ที่นั่งซึ่งเป็นพรรครัฐบาลเดิมหลังจากชนะการเลือกตั้งมา 4 สมัยติดต่อกัน และเป็นครั้งที่ 2 ที่นายกรัฐมนตรีที่ดำรงตำแหน่งอยู่แพ้การเลือกตั้งในที่นั่งของตนเอง ส่วนผู้สมัครอิสระได้รับที่นั่ง 2 ที่นั่ง

## ผลการเลือกตั้ง

ผลการเลือกตั้งทั้ง 150 เขต และผู้ใช้สิทธิเลือกตั้ง 94.76% 

## อ้างอิง

* 2007 Federal Election - ABC (Australian Broadcasting Corporation)

หมวดหมู่:การเลือกตั้งในออสเตรเลีย
หมวดหมู่:การเลือกตั้งใน พ.ศ. 2550
กีฬาแห่งชาติ ครั้งที่ 44

**การแข่งขันกีฬาแห่งชาติครั้งที่ 44** หรือ "นครสวรรค์เกมส์" จัดขึ้นระหว่างวันที่ 11–21 ธันวาคม พ.ศ. 2558 โดยชิงชัยกัน 43 ชนิดกีฬา แต่ถูกยกเลิกพิธีเปิดซึ่งเดิมจะมีขึ้นในวันที่ 11 ธันวาคม เนื่องจากมีกิจกรรม Bike for dad ปั่นเพื่อพ่อ ทำให้ต้องเลื่อนพิธีเปิดมาวันที่ 12 ธันวาคมแทน

จังหวัดนครสวรรค์ ได้รับความอนุเคราะห์จากเทศบาลนครนครสวรรค์ ผันงบประมาณที่ไม่ต้องใช้ในการป้องกันอุทกภัยของจังหวัดในรอบ 3 ปี ที่น้ำไม่ท่วมตลาดปากน้ำโพ มาใช้ซ่อมแซมปรับปรุงสนามกีฬาต่างๆ เพื่อรองรับการเป็นเจ้าภาพในครั้งนี้ เป็นเงินประมาณ 99,000,000 บาท สำหรับเรื่องที่พักนักกีฬา ผู้ฝึกสอน และผู้ที่เกี่ยวข้องกว่า 14,000 คน จังหวัดได้เตรียมประสานงานขอใช้ค่ายจิรประวัติ จังหวัดทหารบกนครสวรรค์ มณฑลทหารบกที่ 31 จังหวัดนครสวรรค์ เพื่อใช้เป็นหมู่บ้านนักกีฬา ในบางชนิดกีฬา 

เมื่อวันที่ 18 ธันวาคม พ.ศ. 2557 นายมนตรี ไชยพันธุ์ รักษาการแทนผู้ว่าการกีฬาแห่งประเทศไทย เป็นประธานแถลงข่าวความพร้อมการแข่งขันกีฬาแห่งชาติครั้งที่ 44 “นครสวรรค์เกมส์” พร้อมด้วย นายธงชัย ลืออดุลย์ ผู้ว่าราชการจังหวัดนครราชสีมา และ นายระพี ผ่องบุพกิจ ผู้ว่าราชการจังหวัดนครสวรรค์ ร่วมด้วย ดร.ภิญโญ นิโรจน์ นายกสมาคมกีฬาจังหวัดนครสวรรค์ พร้อมรองผู้ว่าราชการจังหวัด หัวหน้าส่วนราชการ ที่ห้องแกรนด์บอลรูม โรงแรมราชพฤกษ์ จังหวัดนครราชสีมา

## สัญลักษณ์การแข่งขัน
ประกอบกันขึ้นเป็นภาพของคน นักกีฬาที่กำลังเคลื่อนไหวในทุกกีฬา ภาพสัญลักษณ์ ได้สื่อความหมาย แสดงใบหน้าของ “เอ็งกอพะบู๊” ซึ่งเป็นหนึ่งในตำนานของคนชาวไทยเชื้อสายจีนที่ยังมีการสืบต่อเรื่องราว ในงานประเพณีตรุษจีนของชาวปากน้ำโพ โดยเอ็งกอพะบู๊ จะเป็นตัวแทนของความความมีพลัง มีคุณธรรม มีความสามัคคีกันดุจพี่น้อง ดังเช่นการแข่งขันกีฬาแห่งชาติที่ปากน้ำโพในครั้งนี้

สำหรับสัญลักษณ์ในการแข่งขันกีฬาแห่งชาติครั้งนี้ มีความหมาย ดังนี้
*รูปทรงเส้นโค้งสีแดง หมายถึง พลังแห่งความสำเร็จ
*วงกลมสีแดงอยู่ส่วนบนของภาพ หมายถึง การใช้ความรู้ความสามารถทางการกีฬา
*รูปทรงวงกลมรอบภาพ สีเหลืองทอง หมายถึง เหรียญแห่งชัยชนะในการแข่งขันกีฬา
*รูปทรงเส้นโค้งสีน้ำเงิน หมายถึง ความเข้มแข็งของการกีฬา
*พื้นขาว หมายถึง ความมีน้ำใจในการแข่งขัน

### สัญลักษณ์นำโชค
"เสี่ยวหลง" มาสคอตประจำการแข่งขันกีฬาแห่งชาติ ครั้งที่ 44 "นครสวรรค์เกมส์"

เสี่ยวหลง (小龙 : xiaolong) เป็นมาสคอตประจำการแข่งขัน ความหมายคือ มังกรจีนหรือ หลง

มังกรได้รับการยกย่องว่า เป็นผู้สร้างกฎแห่งความใจบุญ และเป็นสิ่งที่เสริมสร้างความมั่นใจ แสดงถึงพลังอำนาจและคุณงามความดี ความองอาจกล้าหาญ ความเป็นวีรบุรุษและความอุตสาหะพยายาม ความมีคุณธรรมอันสูงส่งและยิ่งใหญ่ดุจดั่งเทพเจ้า มังกรจีนนั้นไม่ยอมแพ้ต่ออุปสรรคขวากหนามใด ๆ จนกว่าจะทำในสิ่งที่ต้องการได้สำเร็จ มีความขยันขันแข็ง เด็ดขาด เฉลียวฉลาด มองโลกในแง่ดี และมีความทะเยอทะยาน มีลักษณะสวยงาม เป็นมิตร และมีความเฉลียวฉลาด

### คำขวัญ

## สนามที่ใช้ในการแข่งขัน

* หมายเหตุ : จักรยานบีเอ็มเอ็กซ์ ใช้สนามแข่งขันจังหวัดชัยนาท

## การแข่งขัน
### ชนิดกีฬาที่ใช้ในการแข่งขัน
การแข่งขันกีฬาแห่งชาติ ครั้งที่ 44 จัดแข่งขันทั้งสิ้น 43 ชนิดกีฬา ประกอบด้วย 42 กีฬาหลัก และ 1 กีฬาสาธิต ได้แก่

### จังหวัดที่เข้าร่วมการแข่งขัน

## สรุปเหรียญรางวัล
:

## อ้างอิง

## แหล่งข้อมูลอื่น
* 

44
44
หมวดหมู่:การแข่งขันกีฬาในจังหวัดนครสวรรค์
หมวดหมู่:กีฬาไทยในปี พ.ศ. 2558
การเลือกตั้งสหพันธรัฐในออสเตรเลีย พ.ศ. 2547

**การเลือกตั้งสหพันธรัฐในออสเตรเลีย พ.ศ. 2547** จัดขึ้นเมื่อวันที่ 9 ตุลาคม พ.ศ. 2547 ในการเลือกตั้งครั้งนี้พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 87 ที่นั่ง(พรรคเสรีนิยม 74 ที่นั่ง พรรคชาติ 12 ที่นั่ง พรรคเสรีนิยมชนบท 1 ที่นั่ง) ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกันนับตั้งแต่การเลือกตั้งในปี พ.ศ. 2539 พรรคแรงงานได้รับที่นั่ง 60 ที่นั่ง ส่วนผู้สมัครอิสระได้รับที่นั่ง 3 ที่นั่ง

## ผลการเลือกตั้ง

ผลการเลือกตั้งทั้ง 150 เขต และผู้ใช้สิทธิเลือกตั้ง 94.69% 

## อ้างอิง

* Federal Election 2004 - Australian Broadcasting Corporation (ABC)

หมวดหมู่:การเลือกตั้งในออสเตรเลีย
หมวดหมู่:การเลือกตั้งใน พ.ศ. 2547
สกรีม (เพลงอะเว็นจด์เซเวนโฟลด์)

"**สกรีม**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 5 และเป็นซิงเกิลสุดท้ายจากสตูดิโออัลบั้มชุดที่ 4 ของวง *[[อะเว็นจด์เซเวนโฟลด์ (อัลบั้ม)|อะเว็นจด์เซเวนโฟลด์]]* เพลงนี้ได้ติดอันดับที่ 9 ในชาร์ตฮอตเมนสตรีมร็อกแทร็กของสหรัฐอเมริกา และอันดับที่ 26 ในชาร์ตเพลงอัลเทอร์เนทีฟของสหรัฐอเมริกา เป็นซิงเกิลที่ 2 ใน 5 ซิงเกิลของอะเว็นจด์เซเวนโฟลด์ ที่ประพันธ์โดย เอ็ม. แชโดวส์ และยังเป็นซิงเกิลสุดท้ายที่มี เดอะเรฟ ในส่วนของกลอง

## ชาร์ต

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร้องเสียงประสาน
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

## อ้างอิง

## แหล่งข้อมูลอื่น
*

หมวดหมู่:เพลงของอะเว็นจด์เซเวนโฟลด์
หมวดหมู่:ซิงเกิลในปี พ.ศ. 2551
หมวดหมู่:เพลงในปี พ.ศ. 2550
คริทิคัลอักเคลม

"**คริทิคัลอักเคลม**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 4 ของวง *[[อะเว็นจด์เซเวนโฟลด์ (อัลบั้ม)|อะเว็นจด์เซเวนโฟลด์]]* อะเว็นจด์เซเวนโฟลด์ได้โพสต์ทีเซอร์ของเพลงความยาว 2 นาที และ 15 วินาที ลงในมายสเปซของวง ก่อนที่จะถึงวันออกจำหน่ายในไอทูนส์ แต่ในวันที่ 20 สิงหาคม พ.ศ. 2550 อะเว็นจด์เซเวนโฟลด์ได้อัปโหลดเพลงเต็มในมายสเปซ ต่อมาเพลงเต็มก็ได้ออกจำหน่ายในไอทูนส์ วันที่ 28 สิงหาคม พ.ศ. 2550

## ภาพรวม
เพลง "คริทิคัลอักเคลม" เป็นเพลงลำดับแรกในอัลบั้ม *[[อะเว็นจด์เซเวนโฟลด์ (อัลบั้ม)|อะเว็นจด์เซเวนโฟลด์]]* ซึ่งจะเริ่มต้นอินโทรด้วยเสียงออร์แกนยาว 22 วินาที ตามด้วยการเปิดตัวของเพลงอย่างสง่างาม ผสมกลมกลืนด้วยกีตาร์โซโล ในท่อนคอรัสของเพลง เดอะเรฟ เป็นคนให้เสียงร้องนำ ตลอดจนเสียงร้องประสานเบื้องหลังและแผดเสียงในท่อนอื่น ๆ หลังจากการจากไปของเดอะเรฟเมื่อปี พ.ศ. 2552 การแสดงสดของเพลงนี้ก็ยังคงมีเสียงร้องของเขา โดยการเปิดเสียงร้องให้ได้ยินผ่านลำโพง ซึ่งเป็นวิธีการน้อมรำลึกของวงถึงเดอะเรฟ

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร่วมร้องนำ
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส

;นักดนตรีสมทบ
*เจมี มูโฮเบอแร็ก – ออร์แกน, เปียโน

## อ้างอิง

## แหล่งข้อมูลอื่น
*http://www.last.fm/music/Avenged+Sevenfold/_/Critical+Acclaim
*

หมวดหมู่:เพลงของอะเว็นจด์เซเวนโฟลด์
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
จังหวัดฟู้เถาะ

**ฟู้เถาะ** () เป็นจังหวัดที่ตั้งอยู่ในภาคตะวันออกเฉียงเหนือของประเทศเวียดนาม เมืองหลักของจังหวัดคือเหวียตจี่ ซึ่งตั้งอยู่ห่างจากฮานอยเป็นระยะทาง 80 กิโลเมตร (50 ไมล์) และห่างจากท่าอากาศยานนานาชาติโหน่ยบ่าย 50 กิโลเมตร (31 ไมล์) จังหวัดครอบคลุมพื้นที่ทั้งหมด 3,528.1 ตารางกิโลเมตร ใน ค.ศ. 2019 มีประชากร 1,463,726 คน

## ประวัติ

## ภูมิศาสตร์

## เขตการปกครอง
จังหวัดฟู้เถาะแบ่งเขตการปกครองออกเป็น 1 นคร 1 เมือง และ 11 อำเภอ ได้แก่

## อ้างอิง

## แหล่งข้อมูลอื่น

*เว็บไซต์ทางการจังหวัดฟู้เถาะ

ฟู้เถาะ
หมวดหมู่:จังหวัดฟู้เถาะ
จังหวัดเอียนบ๊าย

**เอียนบ๊าย** () เป็นจังหวัดหนึ่งที่ตั้งอยู่ในภาคตะวันตกเฉียงเหนือของประเทศเวียดนามในอดีต มีพรมแดนร่วมกับ 6 จังหวัด ได้แก่ จังหวัดห่าซาง, จังหวัดหล่าวกาย, จังหวัดลายเจิว, จังหวัดเซินลา, จังหวัดฟู้เถาะ และจังหวัดเตวียนกวาง จังหวัดครอบคลุมพื้นที่ทั้งหมด 6,899.5 ตารางกิโลเมตร ใน ค.ศ. 2019 มีประชากร 821,030 คน

เมื่อวันที่ 12 มิถุนายน ค.ศ. 2025 จังหวัดเอียนบ๊ายได้ถูกรวมเข้าเป็นส่วนหนึ่งของจังหวัดหล่าวกาย

## ศัพทมูลวิทยา
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 

## เขตการปกครอง
จังหวัดเอียนบ๊ายแบ่งเขตการปกครองออกเป็น 1 นคร 1 เมือง และ 12 อำเภอ ได้แก่

## อ้างอิง

## แหล่งข้อมูลอื่น
* 
* สภาพอากาศในเวียดนาม - เอียนบ๊าย


เอียนบ๊าย
หมวดหมู่:จังหวัดหล่าวกาย
อันโฮลีคอนเฟสชันส์

"**อันโฮลีคอนเฟสชันส์**" () เป็นเพลงของ อะเว็นจด์เซเวนโฟลด์ จากสตูดิโออัลบั้มชุดที่ 2 ของวง *[[เวกกิงเดอะฟอลเลน]]* เป็นซิงเกิลสุดท้ายที่มีการแผดเสียงคำรามของ เอ็ม. แชโดวส์ ก่อนที่จะเปลี่ยนไปเป็นเสียงร้องปกติในอัลบั้มชุดต่อมา *[[ซิตีออฟอีวิล]]*

เพลงนี้ได้แสดงสดครั้งแรกเมื่อวันที่ 21 มกราคม พ.ศ. 2547 และยังคงเป็นเพลงหลักในการแสดงสดในหลาย ๆ ครั้งของวง แม้ว่าจะมีเพียงไม่กี่ครั้งที่ไม่มีเพลงนี้ในการแสดง โดยในเดือนพฤศจิกายน พ.ศ. 2556 เพลงนี้ได้แสดงไปแล้ว 544 ครั้ง ทำให้เป็นเพลงของอะเว็นจด์เซเวนโฟลด์ที่เล่นในการแสดงสดบ่อยครั้งที่สุด

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์
* เดอะเรฟ – กลอง
* ซินนิสเตอร์ เกตส์ – กีตาร์นำ
* จอห์นนี คริสต์ – กีตาร์เบส

## อ้างอิง

## แหล่งข้อมูลอื่น
* 

หมวดหมู่:เพลงของอะเว็นจด์เซเวนโฟลด์
หมวดหมู่:เพลงในปี พ.ศ. 2546
หมวดหมู่:ซิงเกิลในปี พ.ศ. 2547
โฮปเลสเรเคิดส์

**โฮปเลสเรเคิดส์** () เป็นค่ายเพลงอิสระแห่งหนึ่ง ตั้งอยู่ในเมืองแวนนายส์ ลอสแอนเจลิส รัฐแคลิฟอร์เนีย ค่ายเพลงนี้เริ่มต้นขึ้นในปี พ.ศ. 2536 โดย ลุยส์ โพเซน (Louis Posen) ศิลปินในสังกัดโฮปเลสเป็นศิลปินในแนว พังก์ร็อก, ป็อปพังก์, โพสต์-ฮาร์ดคอร์ และอัลเทอร์เนทีฟร็อก แต่มีบางครั้งก็ได้รวมแนวอื่นด้วย เช่น เฮฟวีเมทัล และได้มีศิลปินที่เป็นที่รู้จักกันดีอยู่สังกัดค่ายนี้ด้วย เช่น อะเว็นจด์เซเวนโฟลด์, ออลไทม์โลว์, เดอะยูสด์ เป็นต้น

## ศิลปินในสังกัด

### ศิลปินในปัจจุบัน
* Aaron West and The Roaring Twenties
* Air Dubai
* All Time Low
* Bayside
* Coldrain (ยกเว้นออสเตรเลีย, เอเชีย, และนิวซีแลนด์)
* Cruel Hand 
* Damion Suomi and the Minor Prophets
* Divided By Friday

* Driver Friendly
* Enter Shikari (เฉพาะอเมริกา)
* For The Foxes
* Guttermouth
* Hundredth
* Have Mercy 
* Heroes of Modern Earth
* The KickDrums
* New Found Glory

* Neck Deep
* ROAM 
* Samiam
* SycAmour
* Taking Back Sunday
* The Used
* Trophy Eyes
* We Are the In Crowd
* The Wonder Years

### ศิลปินในอดีต

* 88 Fingers Louie (ถูกยกเลิก)
* Amber Pacific (ปัจจุบันอยู่ในสังกัด Digitally Sound Records and Straight 8 Entertainment)
* Against All Authority
* Anarbor
* Andy Shauf
* Atom And His Package (ถูกยกเลิก)
* Avenged Sevenfold (ปัจจุบันอยู่ในสังกัด วอร์เนอร์บราเธอร์สเรเคิดส์)
* Brazil (ถูกยกเลิก)
* Break The Silence
* Bright Light Avenue
* Common Rider (ถูกยกเลิก)
* The Dangerous Summer
* Digger (ถูกยกเลิก)
* Dillinger Four (ปัจจุบันอยู่ในสังกัด Fat Wreck Chords)
* Ever We Fall (ถูกยกเลิก)
* Heckle (ถูกยกเลิก)
* Kaddisfly (ปัจจุบันอยู่ในสังกัดย่อยของโฮปเลส Sub City Records)
* King Ramen (ถูกยกเลิก)

* Falling Sickness (ถูกยกเลิก)
* Fifteen (ถูกยกเลิก)
* Funeral Oration (ถูกยกเลิก)
* The Human Abstract (ถูกยกเลิก)
* Jeff Ott
* The Nobodys
* Nural (ถูกยกเลิก)
* Mustard Plug (ปัจจุบันอยู่ในสังกัด No Idea Records)
* The Queers (ปัจจุบันอยู่ในสังกัด Asian Man Records)
* Royden (ถูกยกเลิก)
* Samiam
* Schlong (ถูกยกเลิก)
* Selby Tigers (ถูกยกเลิก)
* Silverstein (ปัจจุบันอยู่ในสังกัด Rise Records)
* There for Tomorrow (ถูกยกเลิก)
* Thrice (ปัจจุบันอยู่ในสังกัด Vagrant Records)
* White Kaps
* Yellowcard (ปัจจุบันอยู่ในสังกัด Razor & Tie)

## อัลบั้มรวบรวม/อัลบั้มตัวอย่าง

* Hopelessly Devoted to You Vol. 1 
* Hopelessly Devoted to You Too Vol. 2
* Hopelessly Devoted to You Vol. 3
* Hopelessly Devoted to You Vol. 4
* Hopelessly Devoted to You Vol. 5
* Hopelessly Devoted to You Vol. 6
* Hopelessly Devoted to You Vol. 7
* Change!
* New Jersey Hardcore Punk Vol. 9
* New Jersey Hardcore Punk Vol. 10
* Take Action! Vol. 1
* Take Action! Vol. 2
* Take Action! Vol. 3

* Take Action! Vol. 4
* Take Action! Vol. 5
* Take Action! Vol. 6
* Take Action! Vol. 7
* Take Action! Vol. 8
* Take Action! Vol. 9
* Take Action! Vol. 10
* Take Action! Vol. 11
* Another Hopeless Summer
* Love Is Hopeless
* I'm So Hopeless You're So Hopeless
* Hopeless For The Holidays 

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* Business Week-The Paul Newman of Punk Rock
* Reuters-Small punk label a powerhouse of philanthropy
* Hopeless Purevolume Site 
 
หมวดหมู่:ค่ายเพลงอิสระอเมริกัน
กองทัพปฏิวัติโซมี

**กองทัพปฏิวัติโซมี** (The Zomi Revolutionary Army) ก่อตั้งเมื่อ พ.ศ. 2536 ที่พะเปียน รัฐชีน ประเทศพม่า เป็นองค์กรติดอาวุธขององค์กรปฏิวัติโซมี ปู เค กุยเต ผู้นำชาวโซมีจากเทือกเขามิกิรแห่งอัสสัมเป็นประธานผู้ก่อตั้งขององค์กร

กองทัพนี้เป็นกลุ่มต่อต้านที่ประกาศปกป้องชาวโซมีและรวมชาวโซมีในพม่า (รัฐชีน) บังกลาเทศ (เทือกเขาจิตตะกอง) และอินเดียตะวันออกเฉียงเหนือ (มณีปุระและไมโซรัม) เป้าหมายเพื่อรวมชาวโซมีทั้งหมดให้อยู่ภายใต้การปกครองของรัฐบาลเดียวเรียกโซกัมหมายถึงแผ่นดินของโซมี ในสหภาพอินเดีย
## พื้นที่ปฏิบัติการ
พื้นที่ปฏิบัติการอยู่ในรัฐมณีปุระ โดยเฉพาะบริเวณที่ใกล้พม่า เคยเคลื่อนไหวในพื้นที่รอยต่อระหว่างมณีปุระกับไมโซรัม กองทัพมีรายได้จากค่าคุ้มครองที่ได้จากประชาชนในเขตที่มีอิทธิพล 
## เหตุการณ์ในอดีต
ในวันที่ 9 มิถุนายน พ.ศ. 2548 กองทัพได้ทำลายรถบรรทุกที่บรรทุกของแนวร่วมปฏิวัติโซมี ทำให้มีทหารเสียชีวิต 3 คน บาดเจ็บ 1 คน วันที่ 20 กันยายน พ.ศ. 2548 กองทัพโจมตีแนวร่วมปฏิวัติโซมีมีทหารถูกฆ่า 6 คน ฝ่ายกองทัพบาดเจ็บ 1 คน  20 สิงหาคม พ.ศ. 2549 ทหารของกองทัพอินเดียฆ่าพลเรือน 2 คน และมีผู้บาดเจ็บอีก 4 คน ในพื้นที่เคลื่อนไหวของกองทัพ 15 มกราคม พ.ศ. 2553 ทหารของกองทัพเสียชีวิต 2 คนในการปะทะกับแนวร่วมประชาชนปฏิวัติซึ่งเป็นกองกำลังติดอาวุธของกองทัพปลดปล่อยประชาชนที่อยู่ภายในรัฐมณีปุระ
## อ้างอิง

## แหล่งข้อมูลอื่น
* National Consortium for the Study of Terrorism and Responses to Terrorism
* South Asia Terrorism Portal 
* Zomi Re-Unification Organisation
* List of Indian Liberation movements 
หมวดหมู่:ขบวนการทางการเมืองในประเทศพม่า
หมวดหมู่:ขบวนการทางการเมืองในประเทศอินเดีย
หมวดหมู่:ขบวนการทางการเมืองในประเทศบังกลาเทศ
ภาษาซิยิน

**ภาษาซิยิน** (Siyin language) มีผู้พูดในพม่าทั้งสิ้น 10,000 คน ใน พ.ศ. 2534 ในบริเวณทิวเขาชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2547
## อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศพม่า
หมวดหมู่:ภาษาชีน
ภาษายะไข่ถิ่นรามรี

**ภาษายะไข่ถิ่นรามรี** หรือ **ภาษายะไข่ถิ่นย่าง-บแย่** มีผู้พูดในพม่าทั้งหมด 810,000 คน (พ.ศ. 2526) ในรัฐยะไข่และเกาะรามรี (ย่าง-บแย่) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เรียงประโยคแบบประธาน-กรรม-กริยา 
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
หมวดหมู่:ภาษาในประเทศพม่า
หมวดหมู่:ภาษาในประเทศบังกลาเทศ
ออลโมสต์อีซี

"**ออลโมสต์อีซี**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 2 และเป็นเพลงลำดับที่ 2 จากสตูดิโออัลบั้มชุดที่ 4 ของวง *[[อะเว็นจด์เซเวนโฟลด์ (อัลบั้ม)|อะเว็นจด์เซเวนโฟลด์]]* ออกจำหน่ายอย่างเป็นทางการเมื่อวันที่ 18 กันยายน พ.ศ. 2550 ผ่านเว็บไซต์ดาวน์โหลดเพลงออนไลน์ เช่น ไอทูนส์, ยูอาร์จีอี

เพลงนี้ประพันธ์โดยมือกลองของวง เดอะเรฟ เป็นเพลงที่สมาชิกทั้งวงได้ให้เสียงร้องประสานกันในเพลงพร้อมกันทุกคน โดยเฉพาะในท่อนคอรัสครั้งที่ 2 นอกจากนี้ เพลงนี้ได้รวมอยู่ในอัลบั้มประกอบภาพยนตร์ *[[ทรานส์ฟอร์มเมอร์ส อภิมหาสงครามแค้น]]* เดิมได้กำหนดให้ออกในอัลบั้มประกอบภาพยนตร์ *[[ทรานส์ฟอร์มเมอร์ส มหาวิบัติจักรกลสังหารถล่มจักรวาล|ทรานส์ฟอร์มเมอร์ส 1]]* ในปี พ.ศ. 2550 แต่เพลงยังไม่เสร็จสมบูรณ์ในเวลานั้น ทำให้เลื่อนมาอยู่ในอัลบั้มภาคต่อมา

## รายชื่อเพลง
เพลงทั้งหมดแต่งโดยอะเว็นจด์เซเวนโฟลด์

**หมายเหตุ:** เพลง "ออลโมสต์อีซี" ทั้งสองเวอร์ชันเป็นเวอร์ชันอัลบั้มเหมือนกัน (ยกเว้นเวอร์ชันแสดงสด) เพียงแต่ในซิงเกิลสหราชอาณาจักร เพลงมีความยาวมากกว่าซิงเกิลโปรโมตสหราชอาณาจักร โดยจะมีเสียงเงียบในตอนจบของเพลงเพิ่มขึ้นมาอีก 1 วินาที

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์, ร้องเสียงประสาน
* เดอะเรฟ – กลอง, ร้องเสียงประสาน
* ซินนิสเตอร์ เกตส์ – กีตาร์นำ, ร้องเสียงประสาน
* จอห์นนี คริสต์ – กีตาร์เบส, ร้องเสียงประสาน

## ชาร์ต

## อ้างอิง

## แหล่งข้อมูลอื่น
* 

หมวดหมู่:เพลงของอะเว็นจด์เซเวนโฟลด์
หมวดหมู่:เพลงในปี พ.ศ. 2550
หมวดหมู่:ซิงเกิลในปี พ.ศ. 2550
เบรีด์อะไลฟ์ (เพลงอะเว็นจด์เซเวนโฟลด์)

"**เบรีด์อะไลฟ์**" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 4 และเป็นซิงเกิลสุดท้ายจากสตูดิโออัลบั้มชุดที่ 5 ของวง *[[ไนต์แมร์]]*

## การออกจำหน่ายและการประพันธ์
ในเดือนกันยายน พ.ศ. 2554 อะเว็นจด์เซเวนโฟลด์ประกาศว่ามีแผนจะทำมิวสิกวิดีโอสำหรับซิงเกิลนี้ วงพยายามที่จะเรียกตัว ร็อบ ซอมบี ที่จะมากำกับงานมิวสิกวิดีโอ แต่เขาได้ปฏิเสธเนื่องจากกำลังมุ่งเน้นไปยังงานอื่น ๆ ทำให้วงไม่มีประกาศใด ๆ เกี่ยวกับการทำมิวสิกวิดีโอและได้ยกเลิกไป

ซิงเกิลออกจำหน่ายในวันที่ 20 กันยายน พ.ศ. 2554 โดยวิดีโอเนื้อเพลงได้ออกมาก่อนหน้านี้เรียบร้อยแล้วเมื่อวันที่ 17 กรกฎาคม พ.ศ. 2553 ในช่องอย่างเป็นทางการของอะเว็นจด์เซเวนโฟลด์ในยูทูบ วิดีโอเนื้อเพลงนี้มีการเข้าชมถึง 1.8 ล้านครั้งในวันที่ 7 มิถุนายน พ.ศ. 2556 และได้มีทัวร์ที่ชื่อ "เบรีด์อะไลฟ์ทัวร์" ซึ่งเป็นทัวร์โปรโมตให้กับอัลบั้ม *ไนต์แมร์* ได้นำชื่อมาจากเพลงนี้อีกด้วย

ในปี พ.ศ. 2557 เวอร์ชันเดโมของเพลงนี้ได้ถูกปล่อยออกมา โดยเวอร์ชันนี้มี เดอะเรฟ เป็นนักร้องนำ และมีเนื้อเพลงที่แตกต่างจากเวอร์ชันปกติ เวอร์ชันนี้คาดว่าอาจจะประพันธ์โดย เดะเรฟ เพียงผู้เดียว ต่อมา เอ็ม. แชโดวส์ ได้ประพันธ์จนเสร็จสมบูรณ์สำหรับอัลบั้ม *ไนต์แมร์*

## บุคคลที่เกี่ยวข้อง
;อะเว็นจด์เซเวนโฟลด์
* เอ็ม. แชโดวส์ – ร้องนำ
* แซกกี เวนเจนซ์ – จังหวะกีตาร์
* เดอะเรฟ – การจัดการกลอง
* ซินนิสเตอร์ เกตส์ – กีตาร์นำ
* จอห์นนี คริสต์ – กีตาร์เบส

;นักดนตรีระหว่างการบันทึก
*ไมค์ พอร์ตนอย – กลอง
* สตีฟวี แบล็กกี – เครื่องสาย, การจัดการเครื่องสาย

## ชาร์ต

## อ้างอิง

## แหล่งข้อมูลอื่น
* 

หมวดหมู่:เพลงของอะเว็นจด์เซเวนโฟลด์
หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2554
การประท้วงที่มหาวิทยาลัยย่างกุ้ง พ.ศ. 2505

**การประท้วงที่มหาวิทยาลัยย่างกุ้ง พ.ศ. 2505** (1962 Rangoon University Protests) เป็นลำดับของเหตุการณ์ที่มีการเดินขบวนและประท้วงกฏของมหาวิทยาลัยที่ไม่เป็นธรรมในย่างกุ้ง ประเทศพม่า รัฐบาลทหารได้สลายการชุมนุม ทำให้มีนักศึกษาถูกยิงเสียชีวิต และอาคารสหภาพนักศึกษาของมหาวิทยาลัยย่างกุ้งถูกระเบิด
## ภูมิหลัง
ในวันที่ 2 มีนาคม พ.ศ. 2505 กองทัพนำโดยนายพลเน วินได้ก่อรัฐประหารและเข้ายึดอำนาจการปกครองในพม่า จัดตั้งสภาปฏิวัติสหภาพขึ้น ต่อมาในเดือนพฤษภาคม พ.ศ. 2505 มีนักศึกษาถูกขับออกจากหอพักเพราะไม่เชื่อฟังผู้คุมหอพัก ในวันที่ 9 พฤษภาคม นักศึกษาถูกจับกุมจากการไปประท้วงที่สถานทูตดัตช์ ในวันที่ 11 พฤษภาคม อธิการบดีของมหาวิทยาลัยย่างกุ้งลาออกเพราะแรงกดดันจากสภาปฏิวัติสหภาพและแต่งตั้งอู การ์ อดีตรัฐมนตรีว่าการกระทรวงศึกษาธิการมาดำรงตำแหน่งแทน ในวันที่ 17 พฤษภาคม ได้มีการเปลี่ยนสภาวิทยาลัยเพื่อให้อยู่ภายใต้การควบคุมของรัฐบาล ในวันที่ 18 มิถุนายน ได้ประกาศกฏที่ไม่ยุติธรรม เช่น นักศึกษาต้องอยู่หอพักทุกคืน ต้องอยู่ในห้องหลัง 21.00 น. ในวันที่ 6 กรกฎาคม สภาปฏิวัติได้เปลี่ยนสภามหาวิทยาลัยและคณะกรรมการหอพัก
## การประท้วง
thumb|ทหารเข้าล้อมมหาวิทยาลัย
ในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน

ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเส่ง วินเป็นผู้บัญชาการภาคสนาม  ไม่มีหลักฐานว่าใครเป็นคนสั่งยิง หลังจากนั้นไม่นาน เน วินได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น.ของวันที่ 8 กรกฎาคม พ.ศ. 2505 เหลือเพียงอนุสาวรีย์ของโบ อ่อง จอเพียงอย่างเดียวท่ามกลางเศษซาก
## หลังจากนั้น
ใน พ.ศ. 2531 หรืออีก 26 ปีต่อมา เน วินได้ปฏิเสธความเกี่ยวข้องในการระเบิดอาคารสหภาพนักศึกษาโดบกล่าวว่าเป็นผลงานของอองจี
## รวมภาพ

ไฟล์:Rangoon university student's union.jpg|อาคารสหภาพนักศึกษามหาวิทยาลัยย่างกุ้ง
ไฟล์:1962 Rangoon University Protests2.jpg|นักศึกษาออกมานอกอาคารสหภาพนักศึกษา
ไฟล์:1962 Rangoon University Protests3.jpg|ทหารเข้าล้อมมหาวิทยาลัย

## อ้างอิง

หมวดหมู่:ประวัติศาสตร์พม่า
เอชพีทัชแพด

**เอชพีทัชแพด** เป็นคอมพิวเตอร์แท็บเล็ต ที่ได้รับการพัฒนาและออกแบบโดย Hewlett-Packard เอชพีทัชแพดที่เปิดตัวในวันที่ 1 กรกฎาคม 2011 ในสหรัฐอเมริกา, วันที่ 15 กรกฎาคมในแคนาดา, สหราชอาณาจักร, ฝรั่งเศส, เยอรมนี และวันที่ 15 สิงหาคมในออสเตรเลีย

## ประวัติ
เอชพีทัชแพดได้ประกาศเปิดตัวเมื่อวันที่ 9 กุมภาพันธ์ 2011 ในงาน HP webOS "Think Beyond" จัดขึ้นที่ฟอร์ทเมสันเซ็นเตอร์ในซานฟรานซิสโกพร้อมกับ HP Veer และ HP Pre 3
ในวันที่ 18 สิงหาคม 2011 เป็นเวลา 49 วันหลังจากที่ทัชแพดเปิดตัวในประเทศสหรัฐอเมริกา  Hewlett-Packard ประกาศว่าจะยุติการผลิตอุปกรณ์ฮาร์ดแวร์ที่ใช้ webOS ทั้งหมด ซึ่งทัชแพดที่เหลือได้ลดราคาและขายออกไปอย่างรวดเร็ว

## ฮาร์ดแวร์
เอชพีทัชแพดเป็นแท็บเล็ตหน้าจอสัมผัสซึ่งทำงานต้วยระบบปฏิบัติการ HP webOS เพรียบพร้อมด้วยคุณสมบัติที่โดดเด่นมากมาย ซึ่งทัชแพดใช้การควบคุมแบบการ์ดมัลติทาสกิ้งที่พบในโทรศัพท์ Palm Pre ด้านหน้าเอชพีทัชแพดมีกล้องเว็บแคมที่ช่วยให้วิดีโอแชทได้สะดวกขึ้นและมีปุ่ม Home backlit ที่ด้านล่าง  เอชพีทัชแพดยังมีฟังก์ชันการสั่นสะเทือนเมื่อมีการแจ้งเตือนเข้ามา เอชพีทัชแพดมาพร้อมกับหน่วยประมวลผล Qualcomm Snapdragon และหน่วยความจำ 1 GB ฟังก์ชัน "Touch to Share" ช่วยให้แบ่งปันข้อมูลโดยการสัมผัสกับเซ็นเซอร์ของทัชแพด ทัชแพดสามารถรับสายและข้อความที่ส่งได้ โดยใช้รายชื่อผู้ติดต่อร่วมกันกับ Palm เช่นเดียวกับการโทรและรับสายผ่านทางแอปพลิเคชัน Skype

## หน้าจอ เสียงและการต่อพ่วง
หน้าจอเอชพีทัชแพดมีความกว้าง 9.7 นิ้วความละเอียด 1024 × 768 พิกเซล หน้าจอสัมผัส Gorilla Glass multitouch capacitive สามารถสัมผัสด้วยนิ้วหรือสไตลัส ซึ่งต้องซื้อแยกต่างหาก แป้นพิมพ์ของทัชแพดสามารถกำหนดขนาดให้เป็นหนึ่งในสี่ของขนาดที่ตั้งไว้ รูปแบบคีย์บอร์ดเป็นรูปแบบ QWERTY ซึ่งมีแถวด้านบนเป็นตัวเลข
ทัชแพดมีสามปุ่มอยู่ทางด้านข้าง คือ ปุ่มด้านบนขวาสำหรับ sleep/wake ปุ่ม home สำหรับเปิดมัลติทาสกิ้งหรือ app launcher และปุ่มปรับระดับเสียงด้านข้างของตัวเครื่อง เมื่อกดปุ่มพาวเวอร์และปุ่ม homr พร้อมกันเพื่อถ่ายภาพหน้าจอ ทัชแพดมีลำโพงสเตอริโอภายในและ Beats Audio

## การเชื่อมต่อ
เอชพีทัชแพดใช้ชิปเซ็ต Atheros AR6003 ที่รองรับ dual-band 2.4 GHz และ 5 GHz Wi-Fi 802.11a / b / g / n และ บลูทูธ 2.1 + EDR กับ A2DP บลูทูธ สเตอริโอ เอชพีทัชแพดสามารถแบ่งปัน URL, สายเรียกเข้า, และข้อความกับโทรศัพท์ที่ใช้ webOS ผ่านการจับคู่บลูทูธ ซึ่งการจับคู่กับสมาร์ทโฟนที่ไม่ใช้ webOS ถูกเปิดใช้งานโดยการปรับปรุงซอฟแวร์เป็น 3.0.4

## พลังงานและแบตเตอรี่
ทัชแพดสามารถชาร์จไฟ 6000 หรือ 6300 mAh แบตเตอรี่ลิเธียมไอออน 3.7 V สามารถชาร์จไฟผ่านช่องต่อ MicroUSB หรืออุปกรณ์เสริมไร้สายอย่าง Touchstone charger เมื่อมีการใช้ Touchstone charger ทัชแพดจะเข้าสู่โหมดที่เรียกว่า Exhibition Mode ซึ่งจะแสดงข้อมูลอย่างง่ายเช่น นาฬิกา ตารางเวลาหรือสื่อ แบตเตอรี่จะอยู่ที่ประมาณเก้าชั่วโมง

## ซอฟต์แวร์

## แหล่งข้อมูลอื่น

* 
* HP TouchPad support site
* Cyanogenmod 9 port of Android for HP TouchPad 
## อ้างอิง

อ
หมวดหมู่:ผลิตภัณฑ์ที่ออกในปี พ.ศ. 2554
หมวดหมู่:เอชพี WebOS
หมวดหมู่:อุปกรณ์เอชพี WebOS
ตุ๊กแกหางใบไม้ซาตานิค

**ตุ๊กแกหางใบไม้ซาตานิค** (; ) สัตว์เลื้อยคลานชนิดหนึ่งจำพวกตุ๊กแก จัดเป็นตุ๊กแกหางใบไม้ชนิดหนึ่ง

ตุ๊กแกหางใบไม้ซาตานิค พบกระจายพันธุ์เฉพาะบนเกาะมาดากัสการ์เท่านั้น  เป็นตุ๊กแกที่มีลักษณะพิเศษ คือ สามารถพรางตัวให้เข้ากับสภาพแวดล้อมได้อย่างดีเยี่ยม มีร่างกายที่บิดงอ ผิวหนังที่มีเส้นเลือดโปดปูน และส่วนหางที่แบนราบแลดูคล้ายใบไม้แห้งอย่างมาก ทำให้สามารถพรางตัวเป็นใบไม้แห้งได้อย่างแนบเนียน  ผิวหนังมีหลายสีด้วยกัน เช่น สีเขียวมะกอก หรือสีน้ำตาลมีจุดดำกระจายอยู่ตามตัว ขนาดโตเต็มที่มีความยาวประมาณ 10-13 นิ้ว มีดวงตากลมใหญ่ไร้เปลือกตา โดยจะมีเพียงเยื่อใส ๆ ห่อหุ้มป้องกันดวงตาเท่านั้น ดวงตาสีน้ำตาลอมชมพู มีจุดสีแดงตรงกลาง

ตุ๊กแกหางใบไม้ซาตานิค เป็นสัตว์หากินในเวลากลางคืน โดยพฤติกรรมจะซุ่มอยู่นิ่ง ๆ เกาะอยู่ตามต้นไม้หรือใบไม้หรือมอสในพื้นที่ป่าดิบชื้นทางภาคตะวันออกของเกาะมาดากัสการ์ กินแมลง และแมงหลายชนิดเป็นอาหาร ในตัวที่มีขนาดลำตัวใหญ่อาจกินสัตว์ที่มีขนาดใหญ่เช่น หนู หรือนกขนาดเล็กได้ด้วย
thumb|left|150px|ทำตัวกลมกลืนกับธรรมชาติ
จำแนกเพศได้โดยการพิจารณาจากสีผิว ตัวเมียจะมีลำตัวสีเทา ขณะที่ตัวผู้จะเป็นสีน้ำตาลแกมเหลือง และมีปุ่มสองปุ่มคล้ายไข่บริเวณโคนหาง

ตุ๊กแกหางใบไม้ซาตานิค นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก โดยทำการเลี้ยงในตู้กระจกและปรับสภาพแวดล้อมเลียนแบบธรรมชาติเช่นเดียวกับสัตว์เลื้อยคลานลักษณะคล้ายกัน จัดเป็นตุ๊กแกที่เลี้ยงง่าย ไม่มีพฤติกรรมที่ก้าวร้าว ผู้เลี้ยงสามารถป้อนอาหารให้กินด้วยมือได้ และสามารถแพร่ขยายพันธุ์ได้ในที่เลี้ยง โดยไข่ใช้เวลาฟักประมาณ 30 วัน และนานที่สุด คือ 90-120 วัน โดยสถานที่แรกที่สามารถเพาะขยายพันธุ์ได้ คือ สวนสัตว์ซานดิเอโก 

ด้วยความแปลกทางรูปร่างตลอดจนพฤติกรรม ทำให้ตุ๊กแกหางใบไม้ซาตานิคได้กลายเป็นอินเทอร์เน็ตมีม โดยถูกตั้งข้อสังเกตว่ามีลักษณะคล้ายกับมังกร ซึ่งเป็นสัตว์ในจินตนาการไม่มีอยู่จริง และถูกตัดต่อภาพให้มีปีกเหมือนกับมังกร

## อ้างอิง

## แหล่งข้อมูลอื่น

หมวดหมู่:วงศ์จิ้งจกและตุ๊กแก
หมวดหมู่:สัตว์ที่พบบนเกาะมาดากัสการ์
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:อินเทอร์เน็ตมีม
ตุ๊กแกหางใบไม้

**ตุ๊กแกหางใบไม้** หรือ **ตุ๊กแกหางแบน** () เป็นสัตว์เลื้อยคลานจำพวกตุ๊กแก ที่อยู่ในสกุล *Uroplatus*

โดยที่คำว่า *Uroplatus* เป็นภาษาละตินมาจากภาษากรีก 2 คำ คือ "ourá" (οὐρά) หมายถึง "หาง" และ "platys" (πλατύς) หมายถึง "แบน"

ตุ๊กแกหางใบไม้ เป็นตุ๊กแกที่มีลักษณะเด่น คือ มีร่างกายที่บิดงอและแบนราบ ทำให้มีลักษณะกลมกลืนไปกับสิ่งแวดล้อมได้อย่างดีเยี่ยม โดยเฉพาะส่วนหางที่แบนราบและมีลักษณะคล้ายกับใบไม้มาก จึงเป็นสัตว์ที่สามารถแฝงตัวตามธรรมชาติได้เป็นอย่างดี เป็นสัตว์ที่หากินในเวลากลางคืน มีดวงตากลมโตจึงสามารถมองเห็นในเวลากลางคืนได้เป็นอย่างดี โดยที่ไม่มีเปลือกตา ตุ๊กแกหางใบไม้มีความสามารถในการมองในที่มืดดีกว่ามนุษย์ถึง 350 เท่า และสามารถเห็นสีต่าง ๆ ได้แม้ในแสงจันทร์สลัว ๆ กินแมลงต่าง ๆ รวมถึงสัตว์ไม่มีกระดูกชนิดต่าง ๆ เป็นอาหารเหมือนตุ๊กแกทั่วไป ที่ฝ่าตีนและนิ้วมีปุ่มสุญญากาศใช้ยึดเกาะติดกับผนังได้เป็นอย่างดี โดยพฤติกรรมมักจะอยู่นิ่ง ๆ ทำตัวกลมกลืนไปกับต้นไม้หรือใบไม้ มีขนาดตั้งแต่ 30 เซนติเมตร รวมทั้งส่วนหาง จนถึง 10 เซนติเมตร ซึ่งเป็นขนาดเล็กสุด ตัวเมียวางไข่ครั้งละ 2-4 ฟอง

จัดเป็นสัตว์เฉพาะถิ่น ที่พบได้บนเกาะมาดากัสการ์ที่เดียวเท่านั้น อาศัยอยู่ในป่าทั่วไปทั้งป่าดิบ หรือป่าเสื่อมโทรม

## การจำแนก
จำแนกออกได้เป็น 14 ชนิด (แต่ในบางชนิดอาจจะเป็นชื่อพ้องหรือชนิดเดียวกัน โดยแท้จริงอาจจะมีแค่ 11 ชนิด ) โดยนิยมเลี้ยงเป็นสัตว์เลี้ยงด้วย 

**[[Uroplatus alluaudi]]*  Mocquard, 1894 - ตุ๊กแกหางใบไม้เหนือ
**[[Uroplatus ebenaui]]* (Boettger, 1879) - ตุ๊กแกหางใบไม้จุดหอก
**[[Uroplatus fimbriatus]]* (Schneider, 1792) - ตุ๊กแกหางใบไม้ธรรมดา
**[[Uroplatus finiavana]]* Ratsoavina, Louis, Crottini, Randrianiaina, Glaw & Vences, 2011
**[[Uroplatus giganteus]]* Glaw, Kosuch, Henkel, Sound & Böhme, 2006 - ตุ๊กแกหางใบไม้ยักษ์
**[[Uroplatus guentheri]]* Mocquard, 1908 - ตุ๊กแกหางใบไม้กึนเธอร์
**[[Uroplatus henkeli]]* Böhme & Ibisch, 1990 - ตุ๊กแกหางใบไม้ครุย
**[[Uroplatus lineatus]]* (Duméril & Bibron, 1836) - ตุ๊กแกหางใบไม้ลาย
**[[Uroplatus malahelo]]* Nussbaum & Raxworthy, 1994
**[[Uroplatus malama]]* Nussbaum & Raxworthy, 1995
**[[Uroplatus phantasticus]]* (Boulenger, 1888) - ตุ๊กแกหางใบไม้ซาตานิค
**[[Uroplatus pietschmanni]]* Böhle & Schönecker, 2003 - ตุ๊กแกหางใบไม้ไม้ก๊อก
**[[Uroplatus sameiti]]* Böhme & Ibisch, 1990
**[[Uroplatus sikorae]]* Boettger, 1913 - ตุ๊กแกหางใบไม้มอสส์

## อ้างอิง

## แหล่งข้อมูลอื่น

หมวดหมู่:วงศ์จิ้งจกและตุ๊กแก
หมวดหมู่:สัตว์ที่พบบนเกาะมาดากัสการ์
เอเตียน-หลุยส์ มาลุส

**เอเตียน-หลุยส์ มาลุส** (; 23 กรกฎาคม พ.ศ. 2318 - 24 กุมภาพันธ์ พ.ศ. 2355) เป็นทหารสัญญาบัตร นักฟิสิกส์ และนักคณิตศาสตร์ชาวฝรั่งเศส รู้จักกันดีว่าเป็นผู้อธิบายความเข้มของแสงโพลาไรซ์ (กฎของมาลุส)

มาลุสเกิดที่กรุงปารีส ต่อมาเมื่อเจริญวัยขึ้นได้เข้าร่วมรบกับจักรพรรดินโปเลียนที่ 1 ในสงครามสำรวจอียิปต์ ระหว่าง พ.ศ. 2341-2355 หลังสงครามได้เป็นภาคีสมาชิกแผนกคณิตศาสตร์ สถาบันอียิปต์ () รวมทั้งได้เป็นภาคีสมาชิกบัณฑิตยสถานวิทยาศาสตร์แห่งประเทศฝรั่งเศส () พร้อมกับรับรางวัลเหรียญรัมฟอร์ด (Rumford Medal) จากราชวิทยสมาคมอังกฤษ เมื่ออายุได้ 35 ปี 

งานหลัก ๆ ของมาลุสเกี่ยวข้องกับทัศนศาสตร์ หรือวิชาว่าด้วยแสง โดยเขาได้ศึกษาการเขียนเส้นลำแสงตามแนวทางของยูลิอุส พลึคเคอร์ (Julius Plücker) นักฟิสิกส์และคณิตศาสตร์ชาวเยอรมัน รวมถึงทำการทดลองสอบทานทฤษฎีที่คริสเตียน ฮอยเกนส์ ได้เคยให้ไว้ นอกจากนี้ มาลุสยังได้ค้นพบการโพลาไรซ์คลื่นแสงโดยการสะท้อน (พ.ศ. 2352) รวมทั้งการหักเหสองแนวในผลึก (พ.ศ. 2353) อีกด้วย อย่างไรก็ดี มาลุสไม่สามารถหาความสัมพันธ์ระหว่างมุมโพลาไรซ์กับดัชนีหักเหของวัสดุที่แสงตกกระทบ ยกเว้นน้ำเท่านั้น ในที่สุดงานนี้ได้มีการแก้ไขจนเสร็จสมบูรณ์โดยเดวิด บรูว์สเตอร์ (David Brewster) นักฟิสิกส์ชาวอังกฤษ ในปี พ.ศ. 2358

ชื่อของเอเตียน มาลุส เป็นหนึ่งใน 72 ชื่อ ที่จารึกไว้ที่หอไอเฟล ส่วนร่างของเขาถูกฝังที่สุสานแปร์-ลาแชซ ทางตะวันออกของกรุงปารีส

## อ้างอิง
*

## แหล่งข้อมูลอื่น
* 
*English translation of his paper "Optique"

อ
อ
อ
ขิชี จันเฑศวรี

**ขิชี จันเฑศวรี** [จัน-เด-สะ-วะ-รี] () เป็นคณะกรรมการพัฒนาหมู่บ้านใน จังหวัดโอขาลดุงกา ในเขตสครมาถา ภาคกลาง-ตะวันออกของเนปาล ในช่วงเวลาของปี 1991 การสำรวจสำมะโนประชากรเนปาลมันมีประชากร 3001 ที่อาศัยอยู่ใน 590 ผู้ประกอบการแต่ละราย

หมู่บ้าน: ขิชี จันเฑศวรี หมู่บ้านคณะกรรมการพัฒนา (วีดีชี) ตั้งอยู่ในเขตการพัฒนาภาคตะวันออกของประเทศ จังหวัดเป็นโอขาลดุงกา และเขตเป็นสครมาถา ครอบคลุมประมาณ 35 ตารางกิโลเมตรมีชาวบ้านรอบ 4000 คน
## ชาติพันธุ์
ประมาณ 83% และ 4000 ชาวบ้านจะมาจากกลุ่มพื้นเมืองของประชาชน ชนชั้นของพวกเขาถูกเรียกว่า สุนุวาร์ ซูนูวาร์ มุขียา ไดกีราตราชวงศ์ พวกเขามีประเพณีของตัวเอง, วัฒนธรรม, ภาษาและศุลกากร ฯลฯ ส่วนที่เหลือเป็น ดมอย (คนเลือกปฏิบัติทางสังคมที่เรียกว่าชั้นวรรณะเล็ก), กามี (คนเลือกปฏิบัติทางสังคมที่เรียกว่าชั้นวรรณะเล็ก), บหูเจล, เนวาร์, เสร์ปา (ยังเป็นคนพื้นเมือง)
## อาชีพ
ประมาณ 95% ของชาวบ้านจะขึ้นอยู่กับการเกษตร พวกเขามีชิ้นส่วนเล็ก ๆ น้อย ๆ จากแผ่นดินที่เขาปลูกพืชในวิธีแบบดั้งเดิมผลิตภัณฑ์ทางการเกษตรที่มีอายุการใช้งานเพียง 6-8 เดือนและส่วนที่เหลือของปีพวกเขาเพียงแค่มีชีวิตอยู่กับท้องครึ่ง
## การศึกษา
การศึกษาเป็นแสงสว่างในชีวิต ในขิชี จันเฑศวรี คณะกรรมการพัฒนาหมู่บ้านไม่มีแม้กระทั่งมหาวิทยาลัย หลังจากเสร็จสิ้นการศึกษาในระดับมัธยมศึกษาตอนต้นและสูงนักเรียนต้องเดินอย่างน้อย 90 นาทีถึง 10 + 2 ซึ่งตั้งอยู่ในหมู่บ้านอื่น ๆ มีนักเรียนน้อยมากที่มีโชคที่จะเห็นวิทยาลัยและมหาวิทยาลัยที่มี พวกเขาสามารถนับบนนิ้วมือ มีโรงเรียนมัธยม เรียกว่า ศรี ชนเดซวรี มาธยมีก วิฑยาลัย ขีจี โอขาลดุงกา  श्री चन्डेश्वरी माध्यमिक विद्यालय, खिजी ओखलढुङ्गा 
## การพัฒนา
สำนักงานเขตจะอยู่ที่ประมาณ 35 กิโลเมตรจากหมู่บ้าน เกือบทั้งหมดการบริหารการพัฒนาท้องถิ่นที่ตั้งอยู่ในสำนักงานใหญ่ของอำเภอ เป็นคนไร้การศึกษาไม่มีใครที่จะสนับสนุนการพัฒนาของหมู่บ้าน ไม่มีการพัฒนาโครงสร้างพื้นฐานในหมู่บ้านยกเว้นโพสต์สุขภาพและมัธยมศึกษาตอนต้นคือ จะใช้เวลาประมาณ 18 ชั่วโมงกว่าจะถึงถนนขนส่งใกล้จากหมู่บ้าน หลายคนแม้เพียงวันฝันเกี่ยวกับมอเตอร์รถบัสและรถยนต์เครื่องบิน พวกเขาไม่ได้เห็นรถมอเตอร์จริงและเครื่องบินอากาศในชีวิตของพวกเขา ไม่มีไฟฟ้าไว้เพื่อให้ชาวบ้านต้องขึ้นอยู่กับเชื้อเพลิงไม้ ไม่มีน้ำดื่มที่ปลอดภัยและการชลประทานเพื่อการเกษตรเป็น ไม่มีระบบการเพาะปลูกทางวิทยาศาสตร์ใด ๆ คนเพียงทำตามระบบการเกษตรแบบดั้งเดิมและขึ้นอยู่กับปริมาณน้ำฝนสำหรับการเพาะปลูก ทั้งหมดความจริงดังกล่าวข้างต้นเป็นเรื่องจริงของ ขิชี จันเฑศวรี, หมู่บ้าน
## ภาษา
ภาษาสุนุวาร์, สุนุวาร์โล้, โกอีชโล้
## เกม
หาลี, (ฮาลลี) เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก เล่นฮาลลีที่นี้เท่านั้น
## พื้นที่ท่องเที่ยว
ขีจี ระดับความสูง 1,600 มทร และ จากกาฐมาณฑุ ถึงขีจี ประมาณ 185 กิโล (มีภูเขาขีจีโทเลเดมบา ระดับความสูง 3,500 มทร)

Khiji-view.jpg|ขิชี จันเฑศวรี
Khiji.JPG|ข้าวนา
Khiji-agriculture.JPG|ข้าวนา 
Khiji-house.jpg|หมู่บ้าน
Khiji-healthpost.JPG|อนามัย
Khiji-school.JPG|ต้อนรับนักท่องเที่ยว: ภานุวัฒน์ (Thai Guest)


หมวดหมู่:ประเทศเนปาล
หนอนตายหยาก

**หนอนตายหยาก**หรือ**ปงช้าง**  เป็นพืชในสกุลหนอนตายหยาก อยู่ในวงศ์ Stemonaceae เป็นไม้เถาล้มลุก ลำต้นเกลี้ยง มีนวลฉาบอยู่ มีรากจำนวนมาก ใบเดี่ยว โคนใบหยักเว้ารูปหัวใจ ดอกเดี่ยว สีขาว บานเดือนกรกฎาคม พบในภาคเหนือ ภาคกลางและภาคตะวันออก เป็นพืชสมุนไพร พบครั้งแรกที่อำเภอศรีราชา จังหวัดชลบุรีโดย D.J. Collins ชื่อสปีชีส์ตั้งเป็นเกียรติแก่ผู้ค้นพบ 

## อ้างอิง

* ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551 หน้า 164

หมวดหมู่:วงศ์หนอนตายหยาก
หมวดหมู่:สมุนไพรกำจัดแมลง
มิสแกรนด์ไทยแลนด์ 2013

**มิสแกรนด์ไทยแลนด์ 2013** () เป็นการประกวดมิสแกรนด์ไทยแลนด์ครั้งที่ 1 มีการทำกิจกรรมการเก็บตัวการประกวดที่จังหวัดปัตตานี และมีการประกวดรอบตัดสินในวันที่ 7 พฤษภาคม พ.ศ. 2556 โดยดำเนินงานถ่ายทอดสดโดย  ช่อง 7  

โดย ญาดา เทพนม จากจังหวัดประจวบคีรีขันธ์ ได้รับตำแหน่งมิสแกรนด์ไทยแลนด์ 2013 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2013 ที่ศูนย์แสดงสินค้าและการประชุม อิมแพ็ค เมืองทองธานี

## ผลการประกวด
### ลำดับ

## รางวัลตำแหน่งพิเศษ

## ผู้เข้าประกวด
ผู้เข้าประกวด 37 คนสุดท้าย ได้รับการยืนยันแล้ว:

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:มิสแกรนด์ไทยแลนด์แบ่งตามปี
สกุลหนอนตายหยาก

**สกุลหนอนตายหยาก** หรือ ***Stemona*** เป็นสกุลของไม้เถาหรือไม้กึ่งพุ่มในวงศ์ Stemonaceae ตั้งขึ้นเมื่อ พ.ศ. 2333*Stemona* เป็นพืชพื้นเมืองใน จีน อนุทวีปอินเดีย, เอเชียตะวันออกเฉียงใต้ ปาปัว และ ออสเตรเลีย

## สปีชีส์
ตัวอย่างชนิดพันธุ์ในสกุลหนอนตายหยาก

## บันทึกซากดึกดำบรรพ์
ซากดึกดำบรรพ์เมล็ดพันธุ์ 2 เมล็ดของ †*Stemona germanica* จากช่วงต้นสมัยไมโอซีน ถูกพบในเหมืองกริซตินา (Kristina) ที่เมืองฮราเด็ก นัด ญิโซ (Hrádek nad Nisou) ในภูมิภาคโบฮีเมียเหนือ, สาธารณรัฐเช็ก ยังมีการบันทึกการค้นพบฟอสซิลของเมล็ด *Stemona germanica* จากเมืองฮาร์เทา (Hartau) รัฐซัคเซิน, เยอรมนี ที่อยู่ใกล้เคียง มีบันทึกการค้นพบซากดึกดำบรรพ์ของเมล็ด *Stemona* จากหลายแหล่งในยุโรปโดยมีอายุตั้งแต่สมัยมาสทริชเตียนไปจนถึงปลายสมัยไมโอซีน

## การใช้ประโยชน์
*Stemona tuberosa* (&thinsp;) เป็นหนึ่งในสมุนไพรพื้นฐาน 50 ชนิดที่ใช้ในการแพทย์แผนจีน

## อ้างอิง

## แหล่งข้อมูลอื่น
* 
* Germplasm Resources Information Network: ''Stemona''

หมวดหมู่:วงศ์หนอนตายหยาก
หมวดหมู่:สมุนไพร
สกุลมะค่าแต้

**สกุลมะค่าแต้** หรือ ***Sindora*** เป็นสกุลของพืชในวงศ์ iFabaceae  ประกอบด้วยสปีชีส์ดังนี้:
* *[[Sindora affinis]]*
* *[[Sindora beccariana]]*
* *[[Sindora bruggemanii]]*
* *[[Sindora coriacea]]*
* *[[Sindora echinocalyx]]*
* *[[Sindora galedupa]]*
* *[[Sindora glabra]]*
* *[[Sindora inermis]]*
* *[[Sindora irpicina]]* 
* *[[Sindora javanica]]*
* *[[Sindora klaineana]]*
* *[[Sindora laotica]]*
* *[[Sindora leiocarpa]]*  
* *[[Sindora siamensis]]* 
* *[[Sindora supa]]*
* *[[Sindora tonkinensis]]*
* *[[Sindora velutina]]*
* *[[Sindora wallichii]]* 
หมวดหมู่:วงศ์ย่อยราชพฤกษ์
สกุลโนรา

**สกุลโนรา** หรือ ***Hiptage*** เป็นสกุลของพืชมีดอกในวงศ์ Malpighiaceae ประกอบด้วยสมาชิกที่เป็นไม้เถาหรือไม้พุ่มมีเนื้อไม้ 30 สปีชีส์ พบในป่าเขตร้อนในเอเชียตั้งแต่ปากีสถานและอินเดีย ไปจนถึงไต้หวัน ฟิลิปปินส์ อินโดนีเซีย สกุลนี้ผลเป็นแบบมีปีก และมีสามปีก สปีชีส์ที่เป็นที่รู้จักกันดีคือ โนรา (*Hiptage benghalensis*) ซึ่งเป็นพืชท้องถิ่นในอินเดียและศรีลังกา จนถึงฟิลิปปินส์ ดอกมีกลิ่นหอม 

## แหล่งข้อมูลอื่น
*Hiptage
*Malpighiaceae Malpighiaceae - description, taxonomy, phylogeny, and nomenclature

หมวดหมู่:วงศ์โนรา
ดาบิด โอสปินา

**ดาบิด โอสปินา รามิเรซ** (; เกิดวันที่ 31 สิงหาคม ค.ศ. 1988) เป็นนักฟุตบอลชาวโคลอมเบีย ปัจจุบันเล่นในตำแหน่งผู้รักษาประตูให้แก่อันนัศร์ในซาอุดีโปรเฟสชันนัลลีก และทีมชาติโคลอมเบีย

โอสปินา ย้ายมาร่วมกับอาร์เซนอลหลังจบฟุตบอลโลก 2014 หลังจากที่เล่นได้อย่างโดดเด่นและผลงานโดยรวมของทีมชาติโคลอมเบียถือว่าดีเยี่ยม โอสปินาได้ลงเล่นให้กับอาร์เซนอลครั้งแรกในรายการลีกคัพ ที่อาร์เซนอลเป็นฝ่ายแพ้ให้กับเซาแทมป์ตันไป 1-2 ที่สนามเอมิเรตส์สเตเดียม และลงเล่นในพรีเมียร์ลีกครั้งแรกในนัดที่ 21 เมื่อต้นปี ค.ศ. 2015 ที่อาร์เซนอลชนะสโตกซิตีไป 3-0 ที่สนามเอมิเรตส์สเตเดียม เมื่ออาร์แซน แวงแกร์ ผู้จัดการทีมได้ตัดสินใจพักวอยแชค ชแชนส์นือ ซึ่งเป็นผู้รักษาประตูมือหนึ่งไป

ในฟุตบอลโกปาอาเมริกา 2015 นัดที่โคลอมเบียพบกับอาร์เจนตินา โอสปินาเล่นได้อย่างโดดเด่น เมื่อสามารถป้องกันลูกยิงของอาร์เจนตินาถึง 2 จังหวะติดต่อกัน จากลูกยิงของเซร์ฆิโอ อากูเอโร และลูกโหม่งของเลียวเนล เมสซี

ชีวิตส่วนตัว โอสปินามีศักดิ์เป็นพี่เขยของฮาเมส โรดริเกซ กองกลางของเรอัลมาดริด และทีมชาติโคลอมเบียชุดเดียวกัน เนื่องจาก ดานิเอลา น้องสาวของโอสปินาเป็นภรรยาของโรดริเกซ

## อ้างอิง

## แหล่งข้อมูลอื่น

* 
* Zero Zero profile 

หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:ผู้รักษาประตูฟุตบอล
หมวดหมู่:นักฟุตบอลชาวโคลอมเบีย
หมวดหมู่:นักฟุตบอลทีมชาติโคลอมเบีย
หมวดหมู่:ผู้เล่นในลีกเอิง
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในโกปาอาเมริกา 2019
หมวดหมู่:ผู้เล่นในโกปาอาเมริกา 2021
หมวดหมู่:บุคคลจากเมเดยิน
หมวดหมู่:ผู้เล่นในซาอุดีโปรเฟสชันนัลลีก
หมวดหมู่:ผู้เล่นสโมสรฟุตบอลอันนัศร์
วงศ์หนอนตายหยาก

**วงศ์หนอนตายหยาก** หรือ **Stemonaceae** เป็นวงศ์ของพืชใบเลี้ยงเดี่ยว อยู่ในอันดับ Pandanales ประกอบด้วยสกุล 4 สกุล มีสมาชิกประมาณ  25-35 สปีชีส์กระจายในพื้นที่ตั้งแต่เอเชียตะวันออกเฉียงใต้ไปจนถึงเขตร้อนของออสเตรเลีย มีบางสปีชีส์เป็นพืชพื้นเมืองในสหรัฐอเมริกา 
## ไฟโลเจนีและวิวัฒนาการ

Stemonaceae จัดเป็นพี่น้องกับอีก 2 วงศ์ในอันดับ Pandanales คือวงศ์ Cyclanthaceae และ Pandanaceae ซึ่งนับเป็นเคลดเดียวกัน 

*[[Pentastemona]]* เป็นสกุลแรกที่เกิดขึ้นของวงศ์นี้ และจัดเป็นพี่น้องกับสกุลที่เหลือ โดยสกุลนี้มีลักษณะที่ค่อนข้างแตกต่างจากสมาชิกอื่นๆของวงศ์เดียวกันมาก  ทำให้เคยถูกแยกไปอยู่ในวงศ์ของตัวเอง ในขณะที่สกุล *[[Stemona]]* เป็นพี่น้องกับอีก 2 สกุลในเคลดเดียวกัน พืชวงศ์นี้เกิดขึ้นในยุคครีตาเชียสตอนปลาย

## อ้างอิง

*Stemonaceae  in L. Watson and M. J. Dallwitz (1992 onwards), ''The families of flowering plants'' 
*Pentastemonaceae  in L. Watson and M. J. Dallwitz (1992 onwards), ''The families of flowering plants'' 
*Flora of China: Stemonaceae
*Flora of North America: Stemonaceae
*NCBI Taxonomy Browser: Stemonaceae
*CSDL, Texas: Stemonaceae 

หมวดหมู่:วงศ์หนอนตายหยาก
จังหวัดบักเลียว

**บักเลียว** () เป็นจังหวัดในอดีตของประเทศเวียดนาม เป็นจังหวัดชายฝั่งทะเล ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ เมืองศูนย์กลางการปกครองคือ นครบักเลียว

เมื่อวันที่ 12 มิถุนายน ค.ศ. 2025 จังหวัดบักเลียวได้ถูกรวมเข้าเป็นส่วนหนึ่งของจังหวัดก่าเมา

## เขตการปกครอง
จังหวัดบักเลียวแบ่งออกเป็น 7 เขตการปกครองระดับอำเภอ ประกอบด้วย 5 อำเภอ, 1 เมือง และ 1 นคร ดังนี้

* 5 อำเภอ
** ดงหาย ()
** ฮหว่าบิ่ญ ()
** ห่งเซิน ()
** เฟื้อกล็อง ()
** หวิญเหล่ย ()
* 1 เมืองระดับอำเภอ
** ซ้าซาย ()
* 1 นครภายใต้จังหวัด
** บักเลียว () - เมืองศูนย์กลางการปกครอง

เขตการปกครองระดับอำเภอเหล่านี้ยังแบ่งย่อยออกเป็นเขตการปกครองระดับตำบล ประกอบด้วย 7 เมืองระดับตำบล, 50 ตำบล และ 7 แขวง

## อ้างอิง

## แหล่งข้อมูลอื่น
* 
* 


บักเลียว
หมวดหมู่:จังหวัดก่าเมา
ธัญญา สื่อสันติสุข

** ธัญญา สื่อสันติสุข**  (เกิด 25 มิถุนายน พ.ศ. 2516)  เป็นนักร้อง นางแบบ และนางงาม  เป็นผู้ชนะการประกวดเวทีมิสไทยแลนด์เวิลด์ 2540  และเป็นตัวแทนสาวไทยไปประกวดเวทีมิสเวิลด์ 1997 ที่ประเทศเซเชลส์ และเธอยังได้รับรางวัล  นางงามบุคลิกภาพ โดยสามารถผ่านเข้ารอบเป็น 5 คนสุดท้าย

## ประวัติ
แทน ธัญญา สื่อสันติสุข เกิดเมื่อวันที่ 25 มิถุนายน พ.ศ. 2516 ในชิคาโก สหรัฐอเมริกา เป็นบุตรของนายมานพ สื่อสันติสุข และนางจรรยา สื่อสันติสุข มีพี่น้องทั้งหมด 3 คน โดยเธอเป็นลูกคนสุดท้อง ธัญญาเป็นคนที่มีความสามารถมากมาย  และจบการศึกษาจากคณะวิทยาศาสตร์ เทคนิคการแพทย์ จากมหาวิทยาลัยเบอร์นาดีน สหรัฐอเมริกา  โดยเธอเองมีความสามารถพูดได้ถึง 4 ภาษา ได้แก่ อังกฤษ ฝรั่งเศส สเปน และไทย   

เมื่อตอนอายุ 8 ปี  ธัญญาเคยได้แสดงละครบรอดเวย์ เรื่อง *[[เดอะคิงแอนด์ไอ]]* และ *เซาท์แปซิฟิก*  นอกจากนี้เธอยังมีความสามารถในการเต้นบัลเลต์ และร้องเพลง

ในปี พ.ศ. 2538 ธัญญาได้รับตำแหน่งมิสกิลเบิร์ก รัฐแอริโซนา และเป็นตัวแทนไปประกวดมิสยูเอสเอในปีเดียวกัน นอกจากนั้นยังได้ตำแหน่งมิส โอ๊กพาร์ก รัฐอิลลินอยส์ ช่วงนั้นเองที่ทำให้เธอมีโอกาสได้ช่วยเหลือสังคมในฐานะกรรมการชมรมบอยแอนด์เกิร์ลคลับ เช่น การรณรงค์ต่อต้านการสูบบุหรี่และยาเสพติด ดูแลเด็กกำพร้าช่วยเหลือคนชรา และการลดช่องว่างระหว่างวัยรุ่นและวัยสูงอายุเป็นเวลา 2 ปีเต็ม ผลงานชิ้นสำคัญนี้เองที่ทำให้สภาผู้แทนราษฎรประจำกรุงวอชิงตัน ดี.ซี. คัดเลือกให้เธอเข้ารับโล่รางวัลและใบประกาศเกียรติคุณในฐานะผู้ทำประโยชน์ให้แก่สังคม

## ผลงาน
### ซิงเกิล
*  เพลง Amazing Thailand" 
### ละครบรอดเวย์
*  เดอะคิงแอนด์ไอ (แสดงตอนอายุ 8 ขวบ)
*  เซาท์แปซิฟิก  (แสดงตอนอายุ 8 ขวบ)
## รางวัล
* มิสกิลเบิร์ก รัฐแอริโซนา 1995
* มิสโอ๊กพาร์ก รัฐอิลลินอยส์ 1995
* มิสไทยแลนด์เวิลด์ 2540 
* นางงามบุคลิกภาพ มิสเวิลด์ 1997

## อ้างอิง

## แหล่งข้อมูลอื่น
* ประวัติแทน ธัญญา สื่อสันติสุข จากเว็บ board.postjung

หมวดหมู่:บุคคลจากรัฐอิลลินอย
หมวดหมู่:นักเดินแบบชาวไทย
หมวดหมู่:มิสไทยแลนด์เวิลด์
หมวดหมู่:นักร้องหญิงชาวไทย
หมวดหมู่:นางงามไทย
จังหวัดฮหว่าบิ่ญ

**ฮหว่าบิ่ญ** () เป็นจังหวัดบนภูเขาของประเทศเวียดนามในอดีต ตั้งอยู่ในภาคตะวันตกเฉียงเหนือของประเทศ มีพรมแดนติดกับจังหวัดฟู้เถาะและจังหวัดเซินลาทางทิศตะวันตกเฉียงเหนือ ติดกับฮานอยทางทิศเหนือและตะวันออกเฉียงเหนือ ติดกับจังหวัดห่านามทางทิศตะวันออกเฉียงใต้ ติดกับจังหวัดนิญบิ่ญและจังหวัดทัญฮว้าทางทิศใต้ ในปี ค.ศ. 2004 ผลิตภัณฑ์มวลรวมในประเทศต่อหัวของจังหวัดอยู่ที่ประมาณ 228 ดอลลาร์สหรัฐ (หรือเท่ากับ 3,600,000 ด่ง)

ใน ค.ศ. 2019 จังหวัดฮหว่าบิ่ญมีประชากร 854,131 คน

เมื่อวันที่ 12 มิถุนายน ค.ศ. 2025 จังหวัดฮหว่าบิ่ญได้ถูกรวมเข้าเป็นส่วนหนึ่งของจังหวัดฟู้เถาะ

## เขตการปกครอง
จังหวัดฮหว่าบิ่ญแบ่งเขตการปกครองออกเป็น 1 นครและ 10 อำเภอ ได้แก่

## ประชากร
ชาวเหมื่อง (ร้อยละ 63.4) เป็นกลุ่มชาติพันธุ์ที่สำคัญของจังหวัดฮหว่าบิ่ญ ตามมาด้วยชาวเวียดนาม (ร้อยละ 27.7)

## อ้างอิง

## แหล่งข้อมูลอื่น
* 
* ข้อมูลจังหวัดฮหว่าบิ่ญ

ฮหว่าบิ่ญ
หมวดหมู่:จังหวัดฟู้เถาะ
มหาวิทยาลัยดานัง

**มหาวิทยาลัยดานัง** เป็นมหาวิทยาลัยสหสาขาวิชาชีพในระดับภูมิภาคในภาคกลางของประเทศเวียดนาม

## โครงสร้างองค์กร
มหาวิทยาลัยดานังก่อตั้งเมื่อวันที่ 4 เมษายน ค.ศ. 1994 เมื่อปรับปรุงใหม่และการปรับโครงสร้างของสถาบันอดีต:
* มหาวิทยาลัยโพลีเทคนิค
* วิทยาลัยฝึกอบรมครูภาษาต่างประเทศดานัง
* วิทยาลัยครูฝึกอบรมกว๋างนาม
* โรงเรียนอาชีวศึกษา Nguyen Van Troi

สอดคล้องกับ มหาวิทยาลัยเว้ และ มหาวิทยาลัยท้ายเงวียน มหาวิทยาลัยดานังเป็นหนึ่งในสามมหาวิทยาลัยในระดับภูมิภาคในประเทศเวียดนามที่มีความหลากหลายของระดับการฝึกอบรม

ณปี ค.ศ. 2007 มหาวิทยาลัยดานังประกอบด้วย:
* 6 สมาชิก
# มหาวิทยาลัยเทคโนโลยี (CT)
# มหาวิทยาลัยเศรษฐศาสตร์ (CEs)
# มหาวิทยาลัยภาษาต่างประเทศ (CFL)
# มหาวิทยาลัยการศึกษา (CE)
# วิทยาลัยเทคโนโลยี (JCT)
# วิทยาลัยเทคโนโลยีสารสนเทศ (JIT)
* 17 ศูนย์สำหรับการฝึกอบรมและการอัพเกรด, การส่งเสริมการวิจัยทางวิทยาศาสตร์และการถ่ายทอดเทคโนโลยี
* วารสารวิทยาศาสตร์และเทคโนโลยี

## หมายเหตุและการอ้างอิง

## แหล่งข้อมูลอื่น
*มหาวิทยาลัยดานัง
*มหาวิทยาลัยเทคโนโลยีดานัง
*มหาวิทยาลัยเศรษฐศาสตร์ดานัง 
*มหาวิทยาลัยการศึกษาดานัง
*Danang มหาวิทยาลัยภาษาต่างประเทศดานัง 
*วิทยาลัยเทคโนโลยีดานัง 
*วิทยาลัยเทคโนโลยีสารสนเทศดานัง 
*คณะแพทยศาสตร์และเภสัชศาสตร์ดานัง 
*วิทยาเขตกอนตูม 

หมวดหมู่:มหาวิทยาลัยในดานัง